Ateitininkai.lt

SAS #PirmasDublis
2020-05-27 19:00 - 20:00, 2020-05-20 19:00, 2020-05-13 19:00 - 20:00 (Europe/Vilnius)
Studento gyvenimas – tarsi filmas: metai universitete lekia su nuotykiais, būna įvairių pirmų kartų: pirmas koliokviumas, pirmas egzaminas, o studijoms baigiantis – pirmasis (kai kam – ir vienintelis) baigiamojo darbo gynimas. Tad kviečiame susipažinti su šių metų baigiančiųjų paruoštais darbais naujoje rubrikoje #PirmasDublis
Pirmasis #PirmasDublis – jau ateinantį trečiadienį, 19 val. ZOOM platformoje su studentais ateitininkais Povilas Varnelis ir Tomas Pilkis!
Kad nepraleistum registracijos instrukcijų ir nuorodos, registruokis čia.
Informacija feisbuke.

SAS kandidatų dirbtuvės
2020-05-19 18:00 - 20:30
Nepriklausomai nuo entuziazmo ir meilės ateitininkijai, kiekvienas norintis tapti studentu ateitininku, kandidatavimo laikotarpiu susiduria su daugybe iššūkių ir neaiškumų. SAS Valdyba tiesia pagalbos ranką ir kviečia į nuotolines dirbtuves, kurios padės atsakyti į dažniausiai kylančius klausimus ir suteiks aiškumo bei kryptingumo, kiekvieno iš jūsų pasiruošimo kelionei!
Dirbtuvių metu bus skiriama daug dėmesio asmeniniam kiekvieno dalyvio tobulėjimui. Po dirbtuvių turėsite konkrečių žingsnių planą, padėsiantį kryptingai pasiruošti SAS įžodžiui!
Pirežasčių atidėlioti ar dvejoti tikrai nebeliks, todėl susimatome jau antradienį!
Dirbtuvių metu:
👉🏻 Trumpa 𝘁𝗲𝗼𝗿𝗶𝗷𝗮 apie SAS kandidatams taikomus reikalavimus, SAS įžodžio egzamino vertinimo kriterijus ir kandidatavimo laikotarpiui taikomas rekomendacijas
👉🏻 𝗣𝗿𝗮𝗸𝘁𝗶𝗸𝗮: asmeninio tobulėjimo ir pasiruošimo SAS įžodžio egzaminui plano rengimas. Kiekvienas dalyvis po šių dirbtuvių turės asmeninį saviugdos planą, padėsiantį pasiruošti
Dirbtuvėse kviečiami dalyvauti SAS kandidatai ir norintys jais tapti.
Registracija ir renginys feisbuke.

Pilietiškumo diena
2020-05-14 08:00 - 17:00 | Kaunas, Laisvės al. 13, Kaunas, Lietuva
Gegužės 14 – Pilietinio pasipriešinimo diena!
Lietuvos istorija rodo, jog piliečiai yra stipriausia jėga galinti apginti ir saugoti savo šalį. Nesvarbu kokios grėsmės akivaizdoje, svarbu visi kartu ir vieningi.
Šiandien kaip niekad svarbu kalbėti apie pilietiškumą, kuris pastaruoju metu reiškiasi visuomenės susitelkimu, atsakomybe ir aktyvumu.
Kiekvienas skirtingas, su savo žiniomis ir gebėjimais, tačiau itin svarbūs ir reikalingi Lietuvai!
#išsitraukpilietiškumobatus

SAS susikaupimo vakaras
2020-05-10 17:00 - 21:00, 2020-04-05 17:00 - 21:00, 2020-03-01 17:00 - 21:00 | Vilnius, Vilnius
Studentų ateitininkų sąjunga visus norinčius sustoti ir pamąstyti kviečia atvykti į Šv. Kryžiaus bažnyčią, S. Daukanto a. 1, Vilnius.
Programa
17:00 Atidaromos durys
17:15 Dvasinė konferencija
18:00 Diskusija ir užkandžiai
18:45 Švč. Sakramento Adoracija ir išpažintys
20:00 Šv. Mišios

Moksleivių nuotolinė akademija
2020-04-20 19:00 - 2020-05-08 20:00 | namai, parko 43-46, Panevezys, Lithuania
8–12 klasių moksleivius ir studentus kviečiame karantiną praleisti virtualioje Moksleivių Ateitininkų Nuotolinėje Akademijoje
„Šimtas metų kartu“,
vyksiančioje balandžio 20 – gegužės 8 d.
Akademijų komitetas nesiruošia sudėti bluosto ir siunčia Jums žinią apie artėjančią nuotolinę akademiją (MANA). Žydų tautai, klaidžiojančiai Sino dykumoje, Viešpats siuntė duoną iš dangaus. Izraelitai tą duoną pavadino mana ir „visi buvo tiek prisirinkę, kiek kiekvienam reikėjo“. Semtis idėjų, įkvėpimo, ryžto, vilties bei pažinimo galime čia – MANA’20.
F O R M A T A S
Kadangi MANA’20 trukmė yra trys savaitės, nusimato daug veiklų. Kiekvieną savaitės darbo dieną siūlome Jums prisijungti į skirtingas MANA’20 rubrikas. Iš viso bus 4 rubrikos:
1. Ateitį regim jau šiandien
Pirmoji rubrika kvies susipažinti su šiandienos ateitininkijos asmenybėmis. Švenčiant ateitininkų metus, norime parodyti, kaip ateitininkija pakeitė daugelio žmonių gyvenimus. Per akademijų komiteto laiką matysite pranešimus, įrašytus su Jums puikiai žinomais, o galbūt ir pirmą kartą matomais ateitininkais. Klausime, kuo šie žmonės gyvena savo kasdienybėje, kokie džiaugsmai ir iššūkiai jiems atrodo aktualūs. Svarbu paminėti, kad interviu bus interaktyvūs ir jų pabaigoje pačiam kalbėtojui galėsite užduoti klausimus.
Laikas. Rubrika vyks kiekvieną MANA’20 pirmadienį ir trečiadienį 19 – 20 val.
2. Ateitį kurkime
Antradieniais susitiksime kultūriniuose vakaruose virtualiai – kursime ir dalysimės kūryba. Taip pat kviesime dalytis talentais, bendrauti ir pailsėti nuo kompiuterio ekrano!
Laikas. Rubrika vyks kiekvieną MANA’20 antradienį 19 – 20 val.
3. Malda
Nors žmogaus ryšys su Dievu yra svarbesnis už buvimą bendruomenėje, bet drauge melstis yra lengviau, o dažnai ir naudingiau. Klierikas Linas Braukyla jus supažindins su maldos džiaugsmu ir galimybėmis net ir tada, kai nenorėdami turime būti savo kambarėlyje.
Laikas. Rubrika vyks kiekvieną MANA’20 ketvirtadienį 19.30 – 20 val.
4. Studijų mugė
Mokslo metų pabaiga daliai moksleivių asocijuojasi su svarbiais pasirinkimais profesiniame kelyje. Studijų mugė yra ypatinga proga susipažinti su tave dominančiomis studijų kryptimis. Kviesime klausyti skirtingų studentų ateitininkų pasakojimų apie jų studijų specifiką, gyvenimą universitete. Po pristatymų turėsite progą užduoti klausimus ir dalyvauti gyvoje diskusijoje. Junkis į šią rubriką ir pažvelk į universitetą studento akimis!
Laikas. Rubrika vyks kiekvieną MANA’20 penktadienį 19 – 20 val.
R e g i s t r a c i j o s a n k e t a
Norint dalyvauti MANA’20 privaloma užsiregistruot.
Jūsų registracijos anketų lauksime iki balandžio 17 d. (jas teikti gali 8-12 klasių moksleiviai bei studentai).
S V A R B U
Visi puikiai suprantame, kad ši akademija reikalauja ir technologinių sprendimų. Užsiregistravusiems bus pateikta detali informaciją apie tai, kaip prisijungti prie susitikimų.
Turite klausimų?
Parašykite akademijos@ateitis.lt.

Moksleivių ateitininkų akademijų komitetas
Už paramą dėkojame
Jaunimo reikalų departamentui prie SADM, Lietuvių katalikų religinei šalpai, Ateitininkų fondui

FILOSOFINIAI SKAITYMAI SU DALIUMI JONKUMI |nukelta
2020-03-30 18:00 - 19:30 | Lietuvos nacionalinė Martyno Mažvydo biblioteka, Gedimino pr. 51, Vilnius, 01109
K V I E Č I A M E Į
2020-ųjų Ateitininkų metų proga organizuojamus iškilių lietuvių mąstytojų tekstų skaitymus, vyksiančius kovo 30 d. 18 val. Nacionalinėje Martyno Mažvydo bibliotekoje, Valstybingumo erdvėje.

Antrojo susitikimo tekstas — ištraukos iš Antano Maceinos tekstų „Kultūra“, „Kultūros filosofija“, „Kultūros tragizmas“.
„Religija <…> visu plotu yra statoma ant kultūros. Religija be kultūrinio savo pagrindo – be mokslo, be filosofijos, be meno, be visuomeninių formų iš viso yra neįmanoma. Jos egzistencija suponuoja kultūros egzistenciją. Žmogus gali būti religingas tik tada, kai jis yra kultūringas.“ (Antanas Maceina)
P A S I R U O Š T I
diskusijai pasiruošti galite puslapio sas.ateitis.lt/ateitininkai-kviecia pagalba. Jame publikuojamas aptariamas tekstas, komentarai ir kita aktuali informacija.
P R A N E Š Ė J A S
Profesorius Dalius Jonkus, filosofas, fenomenologas ir lietuvių mąstytojų tyrėjas.
Diskusijos moderatorius – Laurynas Peluritis.
R E N G I N Į O R G A N I Z U O J A
Ateitininkų federacija, bendradarbiaudama su Lietuvos nacionalinės Martyno Mažvydo bibliotekos Adolfo Damušio demokratijos studijų centru.
Maloniai kviečiame!
Ateitininkų metų nacionalinio biuro informacija

SAS Rožinio malda |nukelta
2020-03-14 10:00 - 16:00 | Domus Maria, Aušros vartų g. 12, Vilnius

Korp!Iustitia Nepriklausomybės 30-mečio renginys|atšaukta
2020-03-12 15:00 - 17:00 | Vilniaus universiteto bibliotekos Mokslinės komunikacijos ir informacijos centras, Saulėtekio al. 5, Vilnius , 10222
Teisininkų korporacija Iustitia kviečia į Lietuvos Nepriklausomybės atstatymo trisdešimtmečio jubiliejinį renginį, kuris vyks Vilniaus Universitete kovo 12 dieną (antradienį) 15 val. MKiC Konferencijų salėje (Saulėtekio 5).
Studentų ateitininkų teisininkų korporacija Iustitia kartu su VU Teisės fakultetu šia proga organizuoja interaktyvų renginį, skirtą, visų pirma, studentams.
Preliminari Renginio Programa:
15 val. Sveikinimai ir Komisijos narių pristatymas;
15:15 Pranešimas;
15:30 Protmūšis
16:00 Kūrybinė užduotis (I);
16:30 Kūrybinė užduotis (II)
17:00 Rezultatai ir nugalėtojų sveikinimai.
Organizatorių informacija

Kovo 11-osios šventė Kaune
2020-03-11 11:30 - 14:35 | Ateitininkų rūmai, Laisvės al. 13, Kaunas, Lietuva
Kviečiame kauniečius švęsti Kovo 11-ąją su ateitininkais!
– šventę pradėsime liaudiškais š o k i a i s, tad tikrai nesušalsime
– klausysimės V. Abraičio pranešimo apie kelią į laisvę
– žinias išbandysime kahoot viktorinoje!
– bus apdovanojami FOTOKONKURSO laimėtojai
Laukiame ir mažų, ir didelių – kartu minėsime Lietuvos nepriklausomybę.

VKAV konferencija
2020-03-08 12:00 - 15:30 | Domus Maria, Aušros vartų g. 12, Vilnius
Visą informaciją rasite čia.

Vasario 11-osios šventė Belgijoje
2020-03-07 08:00 - 17:00

Šv. Kazimiero savaitgalis
2020-03-06 08:00 - 2020-03-08 17:00 | Vilnius, Vilnius
Ar žinai, ką daryti, kad išgyventume 36525 dienas?
Apie tai kalbėsime Akademiniame šv. Kazimiero savaitgalyje „36525 gyvenimo dienos“, kuris vyks kovo 6-8 dienomis Vilniuje. Renginys skirtas 5-12 kl. moksleiviams.
Akademinis savaitgalis – tai galimybė geriau pažinti ateitininkus, pabendrauti su bendraminčiais, pagilinti savo žinias per paskaitėles, žaidimus, sportą ir kitas veiklas.
Nepamirškite registruotis:
Dalyvių registracija atvira iki kovo 3 d.
Vadovų registracija atvira iki vasario 27 d.
Dalyvio auka:
10 Eur (davusiems ateitininko įžodį ir mokantiems nario mokestį),
12 Eur (nemokantiems mokesčio ar nedavusiems įžodžio).
Dalyvio auka neturėtų tapti kliūtimi dalyvauti renginyje, todėl dėl finansinių klausimų galite rašyti sekretorius@ateitis.lt.
Po renginio, sekmadienį, vyks Vilniaus krašto ateitininkų konferencija, kurioje aptarsime Vilniaus krašto ateitininkų valdybos atliktus darbus, kilusius iššūkius ir rinksime naują valdybą. Daugiau informacijos netrukus.
Vilniaus krašto ateitininkų valdybos informacija
Už paramą dėkojame Lietuvių katalikų religinei šalpai

SAS kandidatų kursai
2020-02-23 10:00 - 17:59 | Vieta be pavadinimo, Vilnius
Visa informacija naujienų skiltyje arba SAS feisbuko renginyje.

Žurnalo „Ateitis“ renginys knygų mugėje
2020-02-21 14:00 - 15:00 | LITEXPO, Laisvės pr. 5, Vilnius, Lietuva
Knygų mugėje vasario 21 d. (penktadienį) 14 val. 3.2 salėje vyks „Ateities“ žurnalo organizuojamas renginys „Ateičiai 110: kas me sesame? Ką aplink save matome? Kokie mūsų tikslai šiandien?“ Dalyviai: publicistas, knygų autorius Vidmantas Valiušaitis, studentė ateitininkė Karolina Sadauskaitė. Pokalbį moderuos Vygantas Malinauskas.
Pokalbyje bus apžvelgiama prieškario ateitininkijos kultūrinis ir visuomeninis indėlis, ieškoma atsakymų į tai, kiek šiandieniniai ateitininkai tęsia prieškario raiškos tradiciją, kiek yra skirtingi? Koks dabar organizacijos santykis su prieškario ateitininkų kultūriniu palikimu? Kas tai lemia? Kokios tolesnės raidos perspektyvos? Ko reikia, kad ateitininkai susigrąžintų prieškariu turėtą svorį ir reikšmę?
Esate visi labai labai laukiami!
Žurnalo „Ateities“ informacija

Vasario 16-osios pokylis
2020-02-15 16:00 - 21:00 | Ateitininkų rūmai, Laisvės al. 13, Kaunas, Lietuva
Būk pasveikinta, Lietuva!
2020 m. vasario 15 d. Ateitininkų rūmuose vyks tradiciniu tapęs Valstybės atkūrimo dienos labdaringas pokylis, kuriame kviečiame iškiliai bei džiugiai paminėti brangią valstybės šventę. Šis pokylis – ypatingas. Jo metu ne tik pradėsime švęsti Lietuvos nepriklausomybės dieną, bet ir oficialiai įžengsime į 110-uosius Ateitininkų metus!
R e n g i n i o p r o g r a m a :
15:30 pokylio dalyvių pasitikimas
16:00 proginė kalba
16:40 muzikinė-kultūrinė programa
17:20 vaišės
18:00 labdaringa loterija ir aukcionas
19:00 iškilmingi pokylio šokiai.
K v i e t i m a i :
Kvietimus įsigyti galite užsiregistravę.
Internetu kvietimai yra platinami iki vasario 13 d. 18 val. Nelaukite sniego – kvietimą įsigykite jau d a b a r ! Kaina iki Trijų Karalių – 15 Eur (Studentams ateitininkams – 8 Eur). Vėliau bilietai brangs.
I n f o r m a c i j a:
Aprangos kodas – tamsus kostiumas.
Pokylio dieną dalyviui turėtų būti 18 metų.
Daugiau informacijos: Ričardas Kunevičius, fondo pirmininkas. Tel. nr.: 868615852, el. paštas: fondas@ateitis.lt
A t e i k i t e K u r t i !
– – – – – – – – – –
Informacija pavedimui:
Paramos ir labdaros fondas „Ateitininkų Fondas“
A/s [REDACTED]
Swedbank AB

Ateitis: Nuo idėjos iki žurnalo nepriklausomoje Lietuvoje
2020-02-13 17:30 - 19:00 | Vilnius, Vilnius
#AteitininkųMetai_2020
#AteikiteKurti
„Ateikite kurti“ – tokiu šūkiu mes, seniausia jaunimo organizacija Lietuvoje, pasitinkame 2020-uosius, kurie paskelbti Ateitininkų metais.
1910 m. dienos šviesą išvydo pirmieji A t e i t i e s ž u r n a l o puslapiai. 110 metų proga Lietuvos mokslų akademijos Vrublevskių bibliotekoje rengiama Ateities žurnalo (1911 m.) pirmųjų numerių p a r o d a.
Parodos atidarymo proga bibliotekoje bus skaitomas pranešimas
„A t e i t i s : nuo idėjos iki žurnalo nepriklausomoje Lietuvoje.“ Pranešimo metu bus pristatoma žurnalo idėjos genezė, organizaciniai veiklos lūžiai ir kuriama v i z i j a Lietuvos nepriklausomybės priešaušryje. Pranešimą skaitys istorikas Ignotas Stanevičius.
„Ateikite klausti, bet mokykitės klausyti.
Ateikite kalbėti, bet mokykitės išgirsti.“
Kun. dr. A. Žygas
s u s i t i k i m e
– Lietuvos mokslų akademijos Vrublevskių bibliotekoje
– 2020 m. vasario 13 d.
– 17.30 val.

#Ateitininkų tekstai pas Mildą
2020-02-12 18:00 | šv. Kazimiero bažnyčia, Didžioji g. 34, Vilnius, Lietuva
Brangūs ateitininkai ir jų draugai,
kviečiame prisijungti skaityti ateitininkų tekstų su Milda Vitkute.
Šį kartą tęsime Stasio Šalkauskio „ATEITININKŲ IDEOLOGIJA” skaitymą. Susitikime Vilniuje vasario 12 dieną 18 val. prie Šv. Kazimiero bažnyčios, prie vartų, esančių kairėje – mus pasitiks Milda ir drauge keliausime skaityti Šalkauskio.
Kaip pasiruošti:
1. Perskaityti įkelto teksto 90-95 psl.

SAS susikaupimo vakaras
2020-02-09 17:00 - 21:00

MAS Mažoji akademija
2020-02-07 08:00 - 2020-02-09 17:00

S. Šalkauskis: Lietuvių kultūros pašaukimas
2020-02-06 18:00 - 20:00 | Lietuvos nacionalinė Martyno Mažvydo biblioteka, Gedimino pr. 51, Vilnius, 01109
K V I E Č I A M E Į
2020-ųjų Ateitininkų metų proga organizuojamus iškilių lietuvių mąstytojų tekstų skaitymus, vyksiančius Nacionalinėje Martyno Mažvydo bibliotekoje, Valstybingumo erdvėje.
Pirmasis tekstas — ištraukos iš Stasio Šalkauskio „Tauta ir tautinis auklėjimas”.

„…krikščioniškoji pasaulėžiūra […] sykiu yra tolima ir kosmopolitizmui, ir nacionalizmui, nors sykiu pripažįsta ir aukštą tautybės pašaukimą, ir universaliai reikšmingą visos žmonijos vienybę.“ (Stasys Šalkauskis)
P A S I R U O Š T I
diskusijai pasiruošti galite tinklaraščio ateitininkai.tumblr.com pagalba. Jame publikuojamas aptariamas tekstas, komentarai ir kita aktuali informacija.
P R A N E Š Ė J A S
Profesorius Arūnas Sverdiolas, filosofas, Stasio Šalkauskio idėjų tyrėjas.
R E N G I N Į O R G A N I Z U O J A
Ateitininkų federacija, bendradarbiaudama su Lietuvos nacionalinės Martyno Mažvydo bibliotekos Adolfo Damušio demokratijos studijų centru.

Maloniai kviečiame!

SAS žiemos akademija
2020-01-31 - 2020-02-02 | pin MŪZA HOTEL, Virbališkės takas 2, , Palanga, 00127 , Lietuva
Visa informacija apie renginį ČIA ir feisbuk renginyje.

Ekskursija „Kaunas, Stulginskis ir ateitininkai“
2020-01-26 12:50 - 15:30 | Kaunas, Laisvės al. 13, Kaunas, Lietuva
SAS skelbia: Ateitininkų metai – ekskursijų metai!
PIRMOJI EKSKURSIJA – SAUSIO 26 DIENĄ KAUNE!
Į Ateitininkų federaciją pažvelgsime iš Istorinės Lietuvos Respublikos Prezidentūros, pažindami ateitininką Aleksandrą Stulginskį – Vasario 16-osios akto signatarą, Steigiamojo Seimo pirmininką bei II-ąjį LR Prezidentą.
Vėliau programoje – Kauno rotušė ir legendinė Spurginė!
Susitinkame sausio 26 dieną, sekmadienį, 12:50 val., Istorinėje Prezidentūroje (Vilniaus gatvė 33, Kaunas)!
Dalyvio auka – 2 eurai.
Gavėjas: [REDACTED]
Gavėjo pavadinimas: Ateitininkų federacija
Mokėjimo paskirtis: Vardas Pavardė už ekskursiją
Registracija
#Ateitininkų_Metai2020 #Ateitininkai #AteikiteKurti
SAS valdybos informacija

Labdaros akcija „Ateitis vaikams"
2020-01-18 18:00 - 20:00 | Ateitininkų rūmai, Laisvės al. 13, Kaunas, Lietuva
Kalėdinis gerumo laikas jau artėja, taigi pasiraitokime rankoves ir padėkime „Mamų unijai“ pastatyti „Šeimos namus“!
Kviečiame moksleivius (ir ne tik) prisidėti prie kasmetinės moksleivių ateitininkų sąjungos organizuojamos adventinės labdaros akcijos. Rinkome pinigus Afrikos, Indijos ir Ukrainos žmonėms, tačiau šiais metais nusprendėme solidarizuotis su Lietuvos vaikais, sergančiais onkologinėmis ligomis, ir jų šeimomis.
Na, o Sausio 18 dieną kviesime į labdaros akcijos baigiamąjį koncertą.

Daugiau informacijos ir registracija.

Sausio įvykių minėjimas Vilniuje
2020-01-12 16:45 - 19:00 | Vilniaus įgulos karininkų ramovė, Pamėnkalnio g. 13, Vilnius, Lietuva
#AteikiteKurti #Lietuvą
Prieš 29-erius metus lietuviai drąsiai stojo akistaton su priešu ir gynė tai, kas buvo brangu – tėvynės, o kartu ir savo pačių, laisvę.
Susitikime sekmadienį (sausio 12 d.) paminėti sausio įvykių su atsargos majoru Albertu Daugirdu, kuris lemtingos Sausio 13-osios nakties prie Seimo metu buvo atsakingas už gynybos strategijas.
p r o g r a m a
16.45 val. renkamės LR Seimo lankytojų centro edukacijų salėje II a.(Gedimino pr. 60, Vilnius)
17.00 val. susitikimas su atsargos majoru Albertu Daugirdu
18.00 val. su vėliavomis keliausime prie atminimo laužų.
Kilus klausimų, skambinkite numeriu: +37065201809 (Liudvika)
Kviečiame kitų miestų ateitininkus ir jų draugus taip pat burtis prie atminimo laužų jų miestuose!
#Ateitininkų_metai2020

MAŽA
2019-12-28 12:00 - 2020-01-01 17:00

VKAV adventinis vakaras
2019-12-19 17:30 - 21:00 | Domus Maria, Aušros vartų g. 12, Vilnius
Mieli Vilniaus krašto ateitininkai!
Kaip ir kasmet kviečiame jus į jau tradicija tapusį renginį – adventinę vakaronę. Šį kartą norime jus pakviesti susirinkti kartu ir pasidalinti savo džiaugsmu bei talentais, tad kiekvieną kuopą, korporaciją ar vienetą prašome sugalvoti trumpą prisistatymą, dainą ar vaidinimą. Adventinė vakaronė vyks gruodžio 19 dieną. Vakarą pradėsime Šv. Mišiomis Jezuitų gimnazijos koplyčioje 17:30. Vėliau keliausime į Av12 didžiąją salę. Renginyje tikrai netrūks geros nuotaikos, dainų ir arbatos!
Visų labai lauksime!
Organizuoja Dievo tarno Mečislovo Reinio moksleivių ateitininkų kuopa
